Diari Oficial de la Generalitat Valenciana


Sumari del DOGV 7815, del 27-06-2016 (2016/4563)

Notificació de la sentència dictada en el procediment de divorci contenciós número 421/2015.
--------------------------------------------------------------------------------------------

### Dades del document

Número de DOGV
:   7815

Data del DOGV
:   27-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4563


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 421/2015. [2016/4563]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de família, divorci contenciós 000421/2015, seguides a instàncies de Saida-Tatiana Blacio Rodríguez contra Rolando Prado Zambrano, en situació de rebel·lia, en les quals, en data 11 d'abril de 2016, s'ha dictat sentència la part dispositiva de la qual diu així:  
  
«Dispositiva  
Estime la demanda interposada per Saida-Tatiana Blacio Rodríguez contra Carlos-Rolando Prado Zamora, sent-ne part el ministeri fiscal, i declare:  
1. Dispose el divorci i dissolució del matrimoni format per Saida-Tatiana Blacio Rodríguez i Carlos-Rolando Prado Zamora amb tots els efectes que li són inherents.  
2. Declare revocats els consentiments i poders que qualsevol dels cònjuges haja atorgat a favor de l'altre, i cessa la possibilitat, llevat de pacte en contra, de vincular els béns privatius de l'altre cònjuge en l'exercici de la potestat domèstica.  
3. Encomane a la mare, Saida-Tatiana Blacio Rodríguez, la guarda i custòdia de la filla menor del matrimoni, C., subjecta a la pàtria potestat d'ambdós progenitors, si bé s'atribueix a la mare l'exercici en exclusiva de les facultats que integren la pàtria potestat.  
4. El pare podrà visitar i tindre amb ell la seua filla menor quan es trobe a Espanya o a Itàlia, i també quan la menor viatge amb la seua mare a Equador, amb l'acord previ entre les parts pel que fa a les dates.  
5. El progenitor no custodi haurà de contribuir als aliments de la seua filla menor amb la quantitat de 200 euros mensuals, des de la data d'aquesta resolució, pagadors per anticipat, dins dels cinc primers dies de cada mes, en el compte corrent o llibreta d'estalvi, que a aquest efecte designe la demandant.  
Aquesta quantitat s'actualitzarà anualment, amb efectes de primer de gener de cada any, en proporció a les variacions que experimenten els índexs de preus al consum, segons l'Institut Nacional d'Estadística o organisme que el substituïsca.  
Ambdós progenitors contribuiran a mitges en les despeses extraordinàries necessàries de la menor o en aquelles que siguen consensuades.  
No pertoca fer pronunciament exprés sobre la imposició de costes.  
  
Notifiqueu aquesta resolució a les parts i feu-los saber que, contra aquesta resolució, s'hi pot interposar un recurs d'apel·lació que s'haurà d'interposar per escrit en el termini de 20 dies, amb la indicació de la infracció comesa segons el parer de la persona recurrent, en què acompanyarà el resguard que acredite haver efectuat el dipòsit de 50 euros en el compte de dipòsits i consignacions d'aquest jutjat, obert al Banco de Santander, llevat que la persona recurrent tinga concedit el benefici de justícia gratuïta. Si no s'efectua el dipòsit, serà esmenable el defecte en el termini de dos dies, i no s'admetrà a tràmit si no s'esmena.  
  
Aquesta és la meua sentència, que pronuncie, mane i firme.»  
  
I perquè valga de notificació de forma deguda al demandat, Rolando Prado Zambrano, en situació de rebel·lia i parador ignorat, expedisc i firme aquest edicte.  
  
València, 11 d'abril de 2016.- La lletrada de l'Administració de Justícia: Alicia Ordeig Rabadán.